# Grb Republike Slovenije, Republika Slovenija, Ministrstvo za naravne vire in prostor, Geodetska uprava Republike Slovenije

Zemljemerska ulica 12, 1000 Ljubljana T: 01 478 48 00

F: 01 478 48 34

E: [pisarna.gu@gov.si](mailto:pisarna.gu@gov.si) [www.gu.gov.si](http://www.gu.gov.si/)

Številka: Datum:

478-1/2025-2562-1

10.6.2025

Geodetska uprava Republike Slovenije na podlagi 52. člena v povezavi s 77. členom in druge alineje 78. člena Zakona o stvarnem premoženju države in samoupravnih lokalnih skupnosti (Uradni list RS, 11/18, 79/18, [78/23](https://www.uradni-list.si/glasilo-uradni-list-rs/vsebina/2023-01-2479) – ZORR) v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, st. 31/18), objavlja

**NAMERO O SKLENITVI NEPOSREDNE KUPOPRODAJNE POGODBE ZA PRODAJO DVEH OSEBNIH AVTOMOBILOV**

Predmet prodaje sta dve (2) službeni vozili.

Podatki o **vozilu št. 1 – RENAULT KANGOO 1.6:**

* letnik: 2006,
* datum prve registracije: 02. 10. 2006,
* znamka: RENAULT KANGOO 1.6 16V 4x4,
* identifikacijska številka:VF1KCASA836552716,
* število sedežev: 5,
* vrsta vozila: osebni,
* delovna prostornina motorja: 1598 cm3,
* moč motorja: 70 kW,
* vrsta goriva: BENCIN,
* tip motorja: KCASA8,
* barva vozila: SOM.
* število prevoženih km: 172.327 km,
* veljavnost registracije: do 29. 9. 2025
* stanje vozila: Vozilo se je uporabljalo za terenske vožnje, geodetske izmere in je temu primerno ohranjeno.
* najmanjša pričakovana cena: **1.400,00 EUR.**

Podatki o **vozilu št. 2 – RENAULT CLIO 1.2:**

* letnik: 2006
* datum prve registracije: 18. 12. 2006,
* znamka: RENAULT CLIO 1.2 16V
* identifikacijska številka: VF1BR1J0H36967221,
* število sedežev: 5,
* vrsta vozila: osebni,
* delovna prostornina motorja:1149 cm3,
* moč motorja: 55 kW,
* vrsta goriva: BENCIN,
* tip motorja: D4F D7,
* barva vozila: SOM,
* število prevoženih km: 152.552 km,
* veljavnost registracije: vozilo je odjavljeno iz prometa,
* stanje vozila: Vozilo se je uporabljalo za terenske in relacijske vožnje. Vozilo je vozno, vendar v okvari. Po nekaj vožnjah se prižge kontrolna lučka motnje v delovanju elektronike, zato je takrat najvišja hitrost 20 km/h.
* najmanjša pričakovana cena: **300,00 EUR.**

1. Za obe vozili je možen ogled po predhodni najavi na e-naslov: [pisarna.gu@gov.si](mailto:pisarna.gu@gov.si%20) ali na telefonski številki: 01 478 48 00, g. Adnan Dizdarević
2. Zainteresirani lahko oddajo vlogo po navadni pošti ali osebno na naslov: Ministrstvo za naravne vire in prostor

Geodetska uprava Republike Slovenije

Zemljemerska ulica 12

1000 Ljubljana

"Ponudba za nakup vozila - NE ODPIRAJ"

ALI

Elektronsko na elektronski naslov: pisarna.gu@gov.si, sklic zadeva: 478-1/2025-2562.

Vlogo je potrebno oddati v zaprti ovojnici z jasno oznako zadeve. **Jasno označite za katero številko vozila želite oddati ponudbo** (npr. Ponudba za nakup vozila št. 1). Na hrbtni strani mora biti naslov pošiljatelja. V nameri mora kupec obvezno navesti ponudbeno ceno v natančnem znesku in ne v razponu za vozilo, ki jo je pripravljen plačati, ter svoje kontaktne podatke (ime in priimek, naslov in telefonsko številko in elektronski naslov).

V primeru, da bi ponudnik oddal ponudbo za več vozil, to stori tako, da izpolni obrazec (priloga 1) za vsako vozilo posebej. Na obrazcu mora biti razvidno za katero vozilo se oddaja ponudba (vpiše zaporedno št. vozila ali registrsko številko).

1. Rok za prijavo je **20 dni od objave** na spletni strani Ministrstva za naravne vire in prostor, Geodetske uprave Republike Slovenije, v okviru skupnega spletnega portala državne uprave - GOV.SI.

*Ponudbe, ki bodo na naslov Geodetske uprave Republike Slovenije prispele oziroma bile dostavljene po izteku roka, in nepopolne ponudbe bodo izločene iz nadaljnjega postopka prodaje.*

1. Odpiranje ponudb ne bo javno. Zainteresiranemu kupcu bo premično premoženje prodano z metodo neposredne pogodbe po sistemu videno kupljeno. Vozilo bo prodano ponudniku, ki bo ponudil najvišjo odkupno ceno za posamezno vozilo. V kolikor bo v roku prispelo več enakih popolnih ponudb, bo izvedeno dodatno pisno pogajanje o ceni in o morebitnih drugih pogojih pravnega posla. Ponudniki bodo o rezultatih zbiranja ponudb obveščeni na njihov elektronski naslov najkasneje 8 dni po zaključenem zbiranju ponudb.
2. Geodetska uprava Republike Slovenije ni dolžna prodati posameznega vozila, če oceni, da ponujene cene ne odražajo dejanske vrednosti vozila. Postopek se lahko kadarkoli do sklenitve pravnega posla ustavi. Obveznost, da sklene pogodbo z najugodnejšem ponudnikom, je izključena.
3. Premičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane in Geodetska uprava Republike Slovenije ne odgovarja za kasneje ugotovljene napake in okvare. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.
4. Celotno kupnino za vozilo bo moral kupec poravnati v enkratnem znesku, **najkasneje 30 (trideset) dni** po prejemu računa na transakcijski račun prodajalca. Plačilo celotne kupnine v navedenem roku je bistvena sestavina pravnega posla. V kolikor kupnina ni plačana v postavljenem roku, se pravni posel šteje za razvezan po samem zakonu. Vse stroške v zvezi s prodajo vozila plača kupec. Prevzem vozila je možen z dokazilom o plačilu kupnine. Kupec je dolžan vozilo prevzeti najpozneje v petih dneh od plačila kupnine. Prevzem se bo izvedel na lokaciji, kjer bodo potekali ogledi.

Tomaž PETEK

GENERALNI DIREKTOR

Priloge:

* Priloga 1: Obrazec ponudbe

Vročiti:

* objava na internetni strani: <https://www.gov.si/zbirke/javne-objave/>